
Voorwoord 


Die  gemeente  Potchefstroom-Noorcl  het  ’n  skof  van  vyf  en  twintig  jaar 
afgelê.  In  dankbare  erkentlikheid  teenoor  die  Hoof  van  die  kerk  kan  die 
gemeente  nou  terugkyk.  Onder  Sy  genadige  hand  en  troue  sorg  kon  die 
gemeente  leef  en  werk.  Daarom  is  dit  gepas  dat  die  gemeente  by  hierdie 
feesgeleentheid  alle  eer  aan  God  die  Heer  sal  bring. 

My  opregte  dank  aan  die  kerkraad  vir  die  eer  my  aangedoen  om 
hierdie  kort  brosjure  saam  te  stel.  Dit  word  aangebied  met  die  hoop  dat 
dit  daartoe  sal  bydra  om  aan  God  alleen  die  eer  te  gee. 

Aan  dr.  P.  J.  T.  Koekemoer,  ouderling  A.  J.  P.  Burger  en  mev.  T. 
Serfontein,  wat  hulp  verleen  het  by  die  opstel  van  hierdie  werkie,  my 
hartlike  dank. 

Mag  die  gemeente  in  geloof  en  vertroue  die  toekoms  tegemoet  gaan, 
wat  aan  die  Here  behoort. 


S.  J.  Botha. 


Pretoria  (Philadelphia). 
5 Februarie  1973. 


VoorgeskLedenis 

Potchefstroom  was  die  eerste  dorp  wat  deur  die  Voortrekkers  noord 
van  die  Vaalrivier  aangelê  is.  Die  Mooiriviervallei,  wat  oor  volop  water, 
brandhout,  weiding  en  vrugbare  grond  beskik  het,  was  vir  die  Voortrekkers 
besonder  geskik  vir  die  aanlê  van  ’n  dorp.  Die  dorp,  wat  vernoem  is  na  die 
Voortrekkerleier  Kommandant  A.  H.  Potgieter,  is  teen  die  einde  1838 
uitgelê,  maar  is  aan  die  begin  van  1842  ’n  uur  te  perd  stroom  af  verskuif, 
waar  ’n  meer  geskikte  plek  was.  Vir  etlike  jare  was  Potchefstroom  die 
enigste  dorp  in  die  hele  Transvaal  en  het  as  sodanig  ook  die  sentrum  van 
die  burgerlike  bestuur  en  kerklike  lewe  van  die  Voortrekkers  in  Transvaal 
gevorm. 

Op  kerklike  gebied  is  die  eerste  afsonderlike  gemeente  vir  die  Voor- 
trekkers  noord  van  die  Vaalrivier  in  1842  gestig,  toe  die  Voortrekkervolks- 
raad  op  23  Februarie  1842  drie  ouderlinge  en  vier  diakens  aangewys  het 
wat  met  ’n  kerkviering  op  26  en  27  Maart  1842  te  Potchefstroom  deur 
ds.  Daniël  Lindley  in  hulle  ampte  bevestig  is.  Hierdie  eerste  kerkraad  het 
bestaan  uit  ouderlinge  F.  G.  Wolmarans,  D.  F.  Jacobs  en  P.  J.  van  Staden 
en  diakens  P.  F.  Strydom,  S.  P.  Viljoen,  P.  du  Preez  en  G.  Maree.  Aan- 
vanklik  het  die  gemeente  die  hele  Transvaal  omvat,  maar  namate  ander 
dorpe  tot  stand  gekom  het,  is  ook  ander  gemeentes  van  Potchestroom 
afgestig.  Met  reg  kan  Potchefstroom  die  „moedergemeente”  van  die 
Nederduitsch  Hervormde  Kerk  in  Transvaal  genoem  word. 

Die  eerste  kerkgebou  vir  die  gemeente  is  in  1851  opgerig.  Reeds  in 
1859  egter  het  die  kerkraad  besluit  om  met  die  oog  op  die  steeds  groeiende 
gemeente  ’n  groter  kerkgebou  op  te  rig.  Hoewel  die  hoeksteen  reeds  op 
26  Desember  1859  deur  president  M.  W.  Pretorius  gelê  is,  is  die  kerkgebou 
eers  op  25  Februarie  1866  ingewy.  Hierdie  kerkgebou  word  steeds  deur 
die  gemeente  Potchefstroom  gebruik  en  is  die  oudste  oorblywende  kerk- 
gebou  in  Transvaal  wat  nog  deur  die  Voortrekkers  opgerig  is. 

Oor  die  dienste  van  ’n  eie  inwonende  predikant  het  die  gemeente  nie 
gou  beskik  nie.  Ds.  Lindley  het  nog  twee  besoeke  aan  Potchefstroom 
gebring  om  daar  eredienste  te  lei  en  wel  in  Mei  en  Junie  1844.  Daarna  het 
’n  paar  predikante  uit  die  Kaapse  Kerk,  asook  ds.  Andrew  Murray  van 
Bloemfontein  die  gemeente  van  tyd  tot  tyd  besoek  en  kerk  gehou.  Eers  in 
1853  kon  ’n  eie  predikant  ontvang  word  in  die  persoon  van  ds.  Dirk  van  der 
Hoff.  Tot  1861  moes  hy  as  enigste  predikant  in  Transvaal,  al  die  gemeentes 
van  die  Nederduitsch  Hervormde  Kerk  bearbei. 

Tot  met  sy  dood  op  9 Oktober  1881  het  ds.  Van  der  Hoff  die  gemeente 
trou  gedien.  Na  hom  is  die  gemeente  bedien  deur  ds.  C.  W.  du  Toit 
1883-1918,  ds.  S.  Vermooten  1919-1926,  ds.  W.  P.  J.  Poën  1927-1937  en 
sedert  1838  ds.  J.  G.  M.  Dreyer. 

Ds.  en  mev,  J.  G.  M.  Dreyer,  sedert  1938  predikantspaar  van  die  gemeente  Potchefstroom. 


Hoewel  talle  gemeentes  van  Potchefstroom  afgestig  is,  sou  dit  meer 
as  ’n  eeu  duur  voordat  in  Potchefstroom  self  ’n  tweede  gemeente  gevorm 
sou  word.  Met  die  eeufeesviering  van  die  gemeente  in  1942  het  die  ge- 
meente  1628  belydende  lidmate  getel  en  was  dit  duidelik  dat  reëlings 
getref  sou  moes  word  vir  meerdere  bearbeiding  of  afstigting.  Op  die  ver- 
gadering  van  die  kerkraad  van  17  September  1943  is  vir  die  eerste  keer 
oor  afstigting  gehandel  toe  ds.  Dreyer  aan  die  vergadering  meegedeel  het 
dat  die  Algemene  Kommissie  besluit  het  dat  waar  gemeentes  meer  as  ’n 
duisend  lidmate  getel  het,  daar  afgestig  moes  word.  Na  bespreking  hel 
die  kerkraad  besluit  om  die  gedagte  van  afstigting  in  beginsel  te  aanvaar. 
Dit  sou  egter  nog  bykans  vyf  jaar  duur  voordat  die  afstigting  werklikheid 
sou  word. 

Intussen  het  die  kerkraad  daaraan  begin  dink  om  eers  ’n  tweede 
predikant  te  beroep  en  daarna  tot  afstigting  oor  te  gaan.  Nadat  die 
saak  op  verskeie  agtereenvolgende  kerkraadsvergaderings  bespreek  is,  is 
op  die  vergadering  van  7 April  1945  besluit  om  die  afstigtingsvoorwaardes 
eers  vooraf  te  bepaal,  voordat  ’n  tweede  predikant  beroep  sou  word.  Die 
gemeente  is  egter  dadelik  gevra  om  die  beroep  van  ’n  tweede  predikant 
goed  te  keur.  Op  dieselfde  Kerkraadsvergadering  is  op  voorstel  van 
ouderlinge  A.  le  Roux  en  J.  Grey  met  algemene  stemme  besluit  om  die 
nuwe  gemeente  na  die  noordekant  van  Potchefstroom  af  te  stig.  Aan  ’n 


2 


kommissie,  bestaande  uit  ouderlinge  F.  H.  Bodenstein,  J.  N.  Grey  en 
S.  F.  Bloem  en  diaken  J.  A.  Theron,  is  opdrag  gegee  om  konsepgrense  vir 
die  nuwe  gemeente  op  te  stel  en  aan  die  kerkraad  voor  te  lê. 


Nadat  al  die  voorbereidende  sake  afgehandel  is,  kon  die  kerkraad  op 
7 Oktober  1945  vergader  met  die  doel  om  ’n  ,,Mede-Leraar  vir  die  gemeente 
Potchefstroom  te  beroep,  wat  die  later  af  te  stigte  gemeente  sal  bearbei”. 
Eers  met  die  vyfde  beroep  wat  op  22  Maart  1947  uitgebring  is  op  ds.  S.  P. 
J.  J.  van  Rensburg  van  Randpoort,  het  die  kerkraad  geslaag.  Gedurende  die 
naweek  van  3 tot  4 Oktober  is  ds.  Van  Rensburg  te  Potchefstroom  ontvang 
en  bevestig. 


Wyle  ouderling  Philippus 
Jacobus  Fouché.  Hy  het 
vir  een  en  dertig  jaar 
ononderbroke  dieseífde 
wyk,  naamlik  Rysmier- 
bult-Muiskraal,  as  kerk- 
raadslid  bedien,  eers  as 
diaken  onder  die  ge- 
meente  Potchefstroom 
(1940-1948)  en  daarna 
as  ouderling  van  die  ge- 
meente  Potchefstroom- 
Noord  tot  met  sy  af- 
sterwe  op  20  Januarie 
1971. 


Kort  na  die  bevestiging  van  ds.  Van  Rensburg  is  die  saak  van  afstigting 
nog  ’n  stap  verder  gevoer  toe  ’n  aantal  kerkraadslede,  wat  tot  die  afgéstigte 
gemeente  sou  behoort,  op  22  November  1947  onder  voorsitterskap  van 

ds.  Dreyer  vergader  het  om  die  afstigting  nader  te  bespreek.  Ds.  Van 
Rensburg  as  „medeleraar  van  Moedergemeente  om  die  eerste  leraar  van 
die  nuwe  gemeente  te  word”  was  ook  teenwoordig.  Die  kerkraadslede 
wat  teenwoordig  was,  was  ouderlinge  R.  J.  van  Vuuren;  K.  N.  van  Eeden; 
B.  J.  Pienaar,  S.  F.  Bloem;  Ben  Retief;  P.  J.  Fouché  en  A.  J.  P.  Burger  en 
Diakens  J.  M.  Redelinghuys,  J.  P.  Prinsloo,  J.  J.  van  Rooyen  en  J.  Strydom. 

Veral  die  finansiële  implikasies  van  afstigting  is  onder  oë  geneem  en 
daaroor  het  nogal  heelwat  kommer  bestaan.  Verder  is  die  gedagte  ook 
geopper  dat  by  die  indeling  ’n  derde  gemeente  in  Potchefstroom  in  die 
oog  gehou  moet  word.  Uiteindelik  is  besluit  om  die  saak  weer  breedvoerig 
op  die  kerkraadsvergadering  te  bespreek.  Met  die  oog  hierop  het  die 
genoemde  kerkraadslede  met  twee  versoeke  na  die  kerkraadsvergadering 
van  27  Februarie  1948  gegaan  naamlik:  1.  Dat  die  kerkraad  weer  aandag 
sal  gee  aan  die  voorwaardes  van  afstigting  en  2.  Dat  die  kerkraad  by  die 
Ring  van  Potchefstroom  toestemming  tot  afstigting  van  ’n  gemeente  in 
die  Noorde  dorpe  en  distrik  sou  vra. 

Wat  die  eerste  versoek  aanbetref  het  die  kerkraad  die  volgende  be- 
sluit  geneem: 

„1.  Die  huis  en  gronde  vir  ’n  pastorie  teen  £3350  (R6700). 

2.  Die  kaal  stuk  grond  geleë  op  die  hoek  van  Reitz-  en  Von  Wielighstraat 
— nagenoeg  drie  burgerregte  groot. 

3.  £2000  (R4000). 

4.  Dat  die  afgestig  te  worde  gemeente  die  halwe  erf  in  Esselenstraat  sal 
oorneem  van  die  moedergemeente  teen  wat  dit  hulle  kos  — plusminus 
£700  (R1400).” 

Hierdie  eiendomme  en  bedrae  sou  dan  die  besit  van  die  nuwe  gemeente 
word.  Die  tweede  versoek  is  deur  die  kerkraad  goedgekeur  met  die  verdere 
versoek  daarby  aan  die  Ring  dat  die  afstigting  op  20  Maart  1948  sou 
geskied.  Hierdie  versoek  van  die  kerkraad  is  aan  die  Ringsvergadering  van 
3 Maart  1948  te  Potchefstroom  voorgelê.  Die  Ringsvergadering  het  sonder 
bespreking  soos  volg  besluit: 

,,Die  vergadering  heg  sy  goedkeuring  daaraan  en  die  Ringskommissie 
word  opgedra  om  verder  te  handel.” 


Stigting  en  diensjare  van  ds.  (prof.  dr.)  S.  P.  J.  J.  van  Rensburg: 

Om  uitvoering  te  gee  aan  die  opdrag  van  die  Ringsvergadering  het  die 
Ringskommissie  op  Vrydag  19  Maart  1948  in  die  kerkgebou  te  Potchef- 
stroom  vergader  om  die  afstigting  van  die  nuwe  gemeente  waar  te  neem. 
Behalwe  die  lede  van  die  Ringskommissie,  te  wete  ds.  J.  G.  M.  Dreyer, 
as  voorsitter,  ds.  A.  Ras,  as  skriba,  en  ouderlinge  M.  J.  Herbst  en  P.  W. 
du  Preez,  was  ook  27  kerkraadslede  en  sowat  250  gemeentelede  teen- 
woordig. 

Prof.  dr.  S.  P.  J.  J.  van  Rensburg,  eerste  predikant 
van  die  gemeente  Potchefstroom-Noord.  (Ongelukkig 
was  'n  foto  van  mev.  Van  Rensburg  nie  beskikbaar  nie.) 


Die  eerste  pastorie  van  die  gemeente  in  Kolbestraat  lOa  (tans  17). 

Nadat  ds.  Dreyer  ’n  rede  gehou  het  na  aanleiding  van  Matt.  4:17: 
„Bekeer  julle,  want  die  Koninkryk  van  die  hemele  het  naby  gekom”,  is  oor- 
gegaan  tot  die  formele  afstigting  van  die  gemeente.  Op  voorstel  van  broeders 
H.  le  Roux  en  Hoffman  is  met  algemene  stemme  tot  afstigting  besluit.  Die 
voorstel  van  ouderling  A.  J.  P.  Burger  en  br.  Hoffman  dat  die  naam  van 
die  gemeente  ,,Die  Nederduitsch  Hervormde  Gemeente  Hendrik  Potgieter” 
sou  wees,  is  ook  met  algemene  stemme  aanvaar. 

As  grense  vir  die  gemeente,  wat  in  veertien  wyke  opgedeel  is  ,is 
bepaal: 

,,Dorpsgrens:  Waar  Mareestraat  aan  die  Mooirivier  begin  met  Maree- 
straat  op  tot  by  Krugerstraat,  dan  met  Krugerstraat  af  tot  by  Retief- 
straat  en  met  Retiefstraat  op  tot  aan  Wasgoedspruit  by  die  treinspoor. 
Wesgrens  en  distrik:  Die  volgende  plase  sal  grensplase  wees,  naamlik 


Eerste  Kerkraad  1948. 

(Foto  deur  Davy  Robertson  Ateljees). 

Síttende  (1.  na  r.):  Oudle.  G.  S.  Wolvaardt,  B.  J.  Pienaar,  A.  J.  P.  Burger,  ds.  S.  P.  J.  Janse 
van  Rensburg,  oudle  .A.  W.  Heyneke,  U.  Boersma,  S.  ’t  Hart.  Middelste  ry:  Oudl.  D.  G.  P. 
Roestorf,  diak.  H.  J.  Badenhorst,  oudle.  C.  C.  Mans,  R.  J.  van  Vuuren,  G.  P.  J.  Buitendach, 
diakens  J.  J.  de  Bruyn,  J.  A.  Theron,  F.  Huyzers,  Agterste  ry:  Diakens  H.  J.  le  Roux,  J. 
Strydom,  J.  J.  van  Rooyen,  H.  J.  Cilliers,  J.  M.  Redelinghuys,  D.  Potgieter,  oudl.  P.  J. 
Fouche.  Inlasse:  Diak.  J.  F.  Joubert,  oudle.  K,  N.  van  Eden,  S.  F.  Bloem,  Ben  Retief, 

diak.  C.  le  Roux. 

Welgevonden,  Modderfontein,  Rietkuil,  Rooipoort  29,  en  Witrandsfontein 
tot  aan  die  gemeentegrens  van  Ventersdorp.  Oosgrens  en  distrik:  Van 
Mareestraat  aan  Mooirivier  regdeur  na  die  bokantste  Vyfhoekdam  en  dan 
verder  Oos  na  die  rante  regs  van  Klipdrift  en  met  die  rante  op  tot  by 
Goedgedacht  aan  die  grens  van  Losberg.  Weerskante  van  Mareestraat  val 
onder  die  nuwe  gemeente.” 

Die  volgende  kerkraadslede  is  verkies  en  dadelik  deur  ds.  Van  Rensburg 
in  hulle  ampte  bevestig,  naamlik  as  ouderlinge  G.  P.  J.  Buitendag,  K.  N. 
van  Eeden,  R.  J.  van  Vuuren,  J.  L.  P.  Botha,  D.  Roestorf,  S.  ’t  Hart,  A.  J.  P. 
Burger,  U.  Boersma,  A.  W.  Heyneke,  B.  J.  Pienaar,  P.  J.  Fouche,  G.  S. 
Wolfaardt,  B.  Retief  en  S.  F.  Bloem  en  as  diakens  M.  J.  Lubbe,  J.  J.  van 
Rooyen,  F.  Huyzers,  C.  le  Roux,  H.  J.  Badenhorst,  D.  D.  Seymour,  J.  F. 
Joubert,  J.  A.  Theron,  J.  Strydom,  J.  J.  de  Bruyn,  H.  J.  Cilliers,  D.  Potgieter, 
G.  F.  Redelinghuys  en  J.  M.  Redelinghuys. 

Direk  na  die  afstigtingsvergadering  is  die  eerste  gemeentevergadering 
van  die  pasgestigte  gemeente  Hendrik  Potgieter  gehou  waar  aan  die  kerk- 
raad  opdrag  gegee  is  om  die  verskillende  eiendomme,  wat  kragtens  die 
afstigtingsooreenkoms  na  die  nuwe  gemeente  sou  gaan,  van  die  gemeente 
Potchefstroom  in  ontvangs  te  neem.  Onder  hierdie  eiendomme  was  ook 
’n  huis  in  Kolbestraat  lOA  wat  as  pastorie  vir  die  nuwe  gemeente  deur  die 
moedergemeente  aangekoop  is. 

Op  dieselfde  aand  nog  het  ook  die  kerkraad  van  die  nuwe  gemeente 
vir  die  eerste  keer  vergader  om  met  sy  werksaamhede  te  begin.  As 
ampsdraers  is  die  volgende  aangewys:  Skriba:  Ouderling  S.  F.  Bloem. 
Kassier:  Ouderling  A.  J.  P.  Burger.  Vise-voorsitter:  Ouderling  A.  J.  P. 
Burger.  Skriba  vir  Registrasie:  Ouderling  U.  Boersma.  Superintendent  vir 
Sondagskole:  Diaken  J.  A.  Theron.  Ook  is  ’n  finansiële  kommissie  aangewys 
bestaande  uit  die  voorsitter,  die  skriba,  die  kassier,  ouderling  R.  J.  van 
Vuuren  en  diaken  J.  F.  Joubert. 

Interessant  is  dit  om  daarop  te  let  dat  ds.  Van  Rensburg  nie  na  die 
nuwe  gemeente  beroep  is  of  daar  bevestig  is  nie.  Hy  het  as  dit  ware  saam 
met  die  gemeente  afgestig  om  predikant  van  die  gemeente  te  wees. 

Die  naam  van  die  gemeente  ,,Hendrik  Potgieter”  het  egter  heelwat 
probleme  veroorsaak.  Afgesien  daarvan  dat  ’n  groot  aantal  gemeentelede 
ontevrede  was  oor  die  naam,  het  die  Algemene  Kerkvergadering  van  1948 
hom  ook  uitgespreek  teen  die  gee  van  persoonsname  aan  gemeentes.  Dit 
het  die  kerkraad  genoop  om  op  sy  vergadering  van  .3  Julie  1948  die  naam 
van  die  gemeente  in  heroorweging  te  neem.  Daar  is  besluit  om  by  die 
gemeente  aan  te  beveel  dat  die  naam  van  die  gemeente  verander  moes 
word  na  Potchefstroom-Noord.  Op  die  gemeentevergadering  van  14  Augus- 
tus  1948  is  die  voorgestelde  naamsverandering  eenparig  deur  die  gemeente 
goedgekeur. 

Wyle  ouderling  S. 
Bloem  wat  die  ge- 
meente  van  1948  tot 
1962  as  skriba,  en 
van  1954  tot  1962  as 
kassier  gedien  het. 
Sy  eggenote  het  weer 
’n  aktiewe  rol  gespeel 
in  die  N.H.S.V.  en  sy 
is  reeds  vir  ’n  heie 
aantal  jare  sekreta- 
resse. 


Omdat  die  gemeente  nie  oor  ’n  eie  kerkgebou  beskik  het  nie,  moes  ’n 
geskikte  lokaal  gevind  word  waar  die  gemeente  vir  eredienste  kon  ver- 
gader.  Vir  die  eerste  maande  kon  die  gemeente  nog  gebruik  maak  van  die 
kerkgebou  van  die  moedergemeente.  Uiteindelik  is  daarin  geslaag  om  die 
Skoolsaal  van  die  Mooirivierskool  vir  die  doel  te  bekom.  Die  probleem 
was  dat  daar  geen  stoele  in  die  saal  was  nie,  met  die  gevolg  dat  gemeente- 
lede  hulle  eie  sitgoed  moes  saambring.  Dit  het  die  kerkraad  genoodsaak 
om  tweehonderd  stoele  aan  te  koop  teen  £l-0-3d.  (R2,025)  stuk.  Aanvanklik 
het  die  saal  ook  geen  ligte  gehad  nie,  met  die  gevolg  dat  vir  ’n  tyd  lank 
geen  aanddienste  gehou  kon  word  nie. 

Ouderling  en  mev.  A.  J.  P.  Burger.  Oudl.  Burger  was  die  eerste  kassier  van  die  gemeente 
(1948-1954)  en  lid  van  die  boukommissie.  Hy  is  tans  nog  lid  van  die  kerkraad  en  van 

die  finansiële  kommissie. 


(! 


Die  enigste.  lede  van  die  kerkraad  wat  tans  nog  op  die  kerkraad  dien;  Van  links  na  regs: 
Diaken  Johan  de  Bruyn,  ouderling  Josua  Joubert  (hoof  van  Mooirivier-Laerskool) , ouder- 
ling  Koos  Burger  (eerste  kassier),  ouderling  Barnie  Strydom  en  diaken  Sewis  Redelinghuys 

(die  oudste  diaken). 


Die  bou  van  ’n  eie  kerkgebou  het  spoedig  die  aandag  van  die  kerkraad 
gekry.  Reeds  op  die  tweede  vergadering  van  die  kerkraad  op  24  April  1948 
is  die  saak  deur  ouderling  S.  F.  Bloem  ter  sprake  gebring.  Op  sy  voorstel 
het  die  kerkraad  besluit  om  ’n  ,,tweejaar  skema  van  vrywillige  bydraes 
tussen  £5  en  £50”,  aan  die  gemeente  voor  te  lê  met  die  versoek  aan  die 
gemeente  om  opdrag  tot  kerkbou  te  gee.  Op  14  Augustus  1948  het  die 
gemeente  goedkeuring  geheg  aan  die  voorstelle  van  die  kerkraad.  Op  die 
gemeentevergadering  van  19  Maart  1949,  dit  wil  sê  ’n  jaar  na  afstigting, 
kon  aan  die  gemeente  rapporteer  word  dat  beloftes  ontvang  is  ten  bedrae 
van  £7500  (R 15000)  waarvan  ’n  £1000  (R2000)  reeds  geïn  was.  Teen  Junie 
1949  was  reeds  ’n  bedrag  van  £2000  (R4000)  op  die  boufondsrekening  belê. 
Intussen  het  die  kerkraad  reeds  op  4 September  1948  besluit  om  ’n 
boukommissie  van  vyf  lede  aan  te  wys  om  aanbevelings  aan  die  kerkraad 
te  doen.  Die  lede  wat  aangewys  is,  was  ds.  S.  P.  J.  J.  van  Rensburg,  ouder- 


Oud-ouderling  Simon  't  Hart  en  sy  eggenote  Esther  Wilhelmina  (ge- 
bore  Roscoe).  Broeder  't  Hart  was  vir  drie-en-twintig  jaar  ononder- 
broke  skriba  vir  registrasie  van  die  gemeente,  terwyl  sy  eggenote  vir 
net  soveel  jaar  lid  van  die  N.H.S.V.-tak  was  en  ook  'n  hele  aantal 
jare  as  sekretaresse  gedien  het. 

linge  A.  J.  P.  Burger,  R.  J.  van  Vuuren,  S.  F.  Bloem  en  die  broeder  H.  J. 
le  Roux  van  Klipdrift.  Dit  sou  egter  nog  bykans  twee  jaar  duur  voordat  die 
boukommissie  met  sy  werksaamhede  sou  kon  begin. 

Reeds  op  die  tweede  vergadering  van  die  kerkraad  het  ouderling 
Boersma,  wat  as  skriba  vir  registrasie  aangewys  is,  bedank  en  is  diaken 
J.  F.  Joubert  in  sy  plek  verkies.  Ook  hy  het  nie  baie  lank  skriba  vir 
registrasie  gebly  nie  en  is  op  21  Maart  1949  opgevolg  deur  ouderling 
S.  ’t  Hart,  wat  hierdie  diens  vir  drie  en  twintig  jaar  verrig  het. 

Ds.  Van  Rensburg  se  dienstyd  het  egter  gedurende  Maart  1950  ten 
einde  geloop,  toe  hy  besluit  het  om  ’n  beroep  na  die  gemeente  Pretoria 
aan  te  neern.  Trou  het  hy  en  sy  eggenote  die  gemeente  gedien  tydens  die 
moeilike  eerste  twee  jaar  van  sy  bestaan  en  met  groot  hartseer  het  die 
gemeente  van  hulle  afskeid  geneem. 

Dienstyd  van  (prof.)  dr.  P.  S.  Dreyer: 

’n  Eienaardigheid  na  die  vertrek  van  ds.  Van  Rensburg  was  dat  die 
gemeente  toe  eers,  om  aan  die  vereistes  van  die  Kerkwet  te  voldoen,  op 
’n  vergadering  van  25  Maart  1950  aan  die  kerkraad  opdrag  gegee  het  om 


Prof.  dr.  en  mev.  P.  S.  Dreyer,  tweede  pastoriepaar  van  die  gemeente.  Tydens  hulle 
dienstyd  is  die  kerkgebou  opgerig. 

te  kan  beroep.  Die  gemeente,  wat  nou  onder  die  konsulentskap  van  dr. 
P.  W.  Venter  van  Klerksdorp  gestaan  het,  was  egter  baie  gelukkig  om 
nie  baie  lank  herderloos  te  wees  nie.  Met  die  eerste  beroep  wat  die  kerk- 
raad  op  25  Maart  1950  uitgebring  het  op  dr.  P.  S.  Dreyer,  toe  in  Holland, 
is  daar  geslaag,  en  gedurende  die  naweek  van  12  en  13  Augustus  het  die 
ontvangs,  bevestiging  en  intreerede  plaasgevind,  waarna  dr.  en  mev.  Dreyer 
met  hulle  werksaamhede  in  die  gemeente  begin  het. 

Waar  in  die  dienstyd  van  ds.  Van  Rensburg  die  eerste  stappe  geneem 
is  met  die  oog  op  die  oprigting  van  ’n  eie  kerkgebou  deur  te  begin  met 
die  insameling  van  fondse,  daar  kon  die  kerkbouplanne  in  die  dienstyd 
van  dr.  P.  S.  Dreyer  daadwerklik  aangepak  en  deurgevoer  word.  Reeds 
binne  ’n  maand  na  die  aankoms  van  dr.  Dreyer  kon  die  Boukommissie 
op  6 September  1950  sy  eerste  vergadering  hou.  Die  eerste  saak  wat  die 
Kommissie  se  aandag  geniet  het  was  of  die  grond  aan  Reitzstraat  wel  die 
geskikste  was  vir  die  bou  van  die  kerk  aangesien  dit  direk  langs  die 
treinspoor  gelê  het.  Daar  is  toe  besluit  om  die  saak  voor  die  kerkraad  te  lê. 

Op  die  kerkraadsvergadering  van  9 September  1950  is  aan  die  Bou- 
kommissie  opdrag  gegee; 

,,1.  Om  ondersoek  in  te  stel  of  daar  nie  moontlik  geskikter  grond 
verkrygbaar  is  vir  kerkboudoeleindes  dan  die  in  Reitzstraat  nie. 

2.  Om  ander  kerke  te  besoek,  argitekte  te  spreek  en  dan  idees  en 
sketse  voor  die  kerkraad  te  lê. 

3.  Lede  op  die  Boukommissie  te  koopteer  indien  hulle  dit  nodig  vind.” 

Verder  het  die  kerkraad  op  dieselfde  vergadering  ook  besluit  dat  die 

kerkgebou  sitplek  aan  plus-minus  600  persone  moes  bied.  Die  besluit  dat 
dit  so  ’n  groot  kerk  moes  wees,  is  veral  geneem  met  die  oog  op  die  steeds 
groeiende  getal  studente  aan  die  plaaslike  Universiteit  en  Onderwys- 
kollege  wat  binne  die  gemeentegrense  geval  het. 

Hierdie  besluite  van  die  kerkraad  het  aan  die  Boukommissie  die  groen 
lig  gegee  om  vinniger  voort  te  gaan  met  hulle  planne.  Nadat  verskeie 
stukke  grond  deur  die  Boukommissie  besigtig  is,  het  hulle  by  die  kerkraad 
aanbeveel  dat  die  huis  en  grond  wat  aan  mnr.  Alan  Pohl  behoort  het  en 
aan  Presidentstraat  geleë  is,  aangrensend  aan  die  Onderwyskollege,  vir 
kerkboudoeleindes  aangekoop  moes  word.  Na  breedvoerige  bespreking  het 
die  kerkraad  sy  goedkeuring  geheg  aan  hierdie  aanbeveling  van  die  Bou- 
kommissie.  Ook  die  gemeente  het  toestemming  verleen  tot  die  aankoop 
van  hierdie  gronde  en  het  opdrag  gegee  dat  die  kerkraad  ’n  lening  moes 
aangaan  om  so  gou  moontlik  met  die  kerkbou  te  begin. 

Verder  het  die  kerkraad  ook  die  aanbeveling  van  die  Boukommissie 
aanvaar  om  ’n  huis  op  die  stuk  grond  aan  Esselenstraat  te  bou.  Dit  sou 
meebring  dat  die  gemeente  oor  drie  huise  sou  beskik  en  daarom  is  aan  die 
Boukommissie  opdrag  gegee  om  na  voltooiing  van  die  huis  in  Esselenstraat 
te  besluit  watter  een  van  die  drie  huise  die  geskikste  vir  ’n  pastorie  sou 
wees  en  om  dan  die  ander  twee  huise  te  verkoop. 

Die  boukommissie  het  dadelik  aan  die  werk  gespring  om  die  0|)dragte 
van  die  kerkraad  ten  uitvoer  te  bring.  Eerstens  is  die  kommissie  vergroot 
deur  koóptering  van  ouderling  W.  H.  Koekemoer,  diaken  .1.  L.  Pretorius  en 
broeder  P.  J.  Serfontein.  Wat  die  toekomstige  pastorie  aanbetref  is  besluit 
dat  die  huis  in  Presidentstraat  die  geskikste  daarvoor  sou  wees,  nadat 
sekere  aanbouings  en  verbeterings  daaraan  aangebring  sou  word.  Die  huise 
in  Kolbestraat  en  Esselenstraat  is  daarna  mettertyd  verkoop  vir  £4()()() 
(R8000)  en  £3000  (R6000)  onderskeidelik. 


Die  huidige  pastorie  te  Presidentstraat  33,  langs  die  kerkgebou. 


Ook  die  kerkbouplanne  is  nou  met  mening  ter  hand  geneem.  Die 
boukommissie  het  twaalf  kerkgeboue  in  Rustenburg,  Pretoria  en  Johannes- 
burg  gaan  besigtig  en  op  sy  vergadering  van  21  November  1950  is  mnr. 
J.  M.  van  der  Westhuizen  as  argitek  aangewys.  Aan  hom  is  ’n  aantal  sake 
voorgelê  vir  oorweging  by  die  opstel  van  die  planne  naamlik: 

„1.  ’n  Kombuis  met  uitrusting. 

2.  Groot  konsistorie  wat  ook  kan  dien  as  saal  — proporsioneel  met 
kerkgebou. 

3.  Moederskamer  met  moontlik  skuifdeure  tussen  die  moederskamer 
en  konsistorie. 

4.  Skriba-kassier  kantoor  met  kluis  en  argiefafdeling. 

5.  Kerk  moet  gebou  word  asof  die  huis  van  mev.  Keet  nie  hestaan  nie. 

6.  Paneelwerk  en  klein  steentjies  indien  pryse  dit  toelaat. 

7.  Installasies  vir  dowes  en  luidspreker  in  moederskamer." 

Reeds  op  2 Desember  1950  kon  die  boukommissie  die  ontwerpplanne, 
soos  deur  die  argitek  voorgelê,  goedkeur.  Die  Nederduitsch  Hervormde 
Weeshuisbouers  is  aangewys  om  die  kerkgebou  op  te  rig  op  die  ,,koste- 
plusstelsel”,  wat  ’n  aansienlike  besparing  vir  die  gemeente  sou  meebring. 
Die  voorlopige  beraming  was  dat  die  oprigtingskoste  ongeveer  £22000 
(R44000)  sou  beloop.  Om  ’n  lening  te  bekom  het  egter  heelwat  probleme 
opgelewer.  Sodat  met  die  bouwerk  nog  in  1951  ’n  aanvang  gemaak  kon 
word,  het  broeder  Piet  Serfontein  ’n  bedrag  van  etlike  duisende  ponde 
aan  die  gemeente  voorgeskiet.  Na  vele  onderhandelings  kon  die  kerkraad 
uiteindelik  ’n  lening  van  £20000  (R40000)  by  S.A.N.T.A.M.  bekom. 

Na  ’n  feesrede  deur  ds.  Johannes  Dreyer  is  die  hoeksteen  op  1 Desember 
1951  deur  dr.  P.  S.  Dreyer  gelé,  waarna  verskillende  instansies  gelukwense 
oorgebring  het. 

Terwyl  die  bouery  aan  die  gang  was,  is  daar  aandag  gegee  aan  die 
meublement  vir  die  kerk.  Die  gemeente  Potchefstroom  het  aangebied  om 
die  kansel  te  betaal,  terwyl  die  plaaslike  tak  van  die  Nederduitsch  Her- 
vormde  Sustersvereniging  die  aankoop  van  ’n  orrel,  matte  en  ’n  kansellap 
op  hulle  geneem  het.  Wat  die  orrel  aanbetref  is  besluit  om  ’n  goeie  tweede- 
handse  orrel  van  die  Nederduits  Gereformeerde  gemeente  Bethal  oor 
te  neem  en  dit  aansienlik  te  vergroot.  Die  aankoop,  ombou  en  installering 
van  die  orrel  het  ’n  bedrag  van  £2800  (R5600)  vereis.  Omdat  hierdie  werk 
langer  geneem  het  as  wat  verwag  is,  kon  die  orrel  ongelukkig  nie  gelyktydig 
met  die  kerkgebou  ingewy  word  nie. 

Byna  ’n  jaar  na  die  hoeksteenlegging  kon  die  gemeente  op  15  November 
1952,  onder  blyke  van  groot  belangstelling,  sy  nuwe  kerkgebou  inwy. 
Om  2.00  nm.  het  die  gemeente  voor  die  kerkgebou  vergader  en  daarna 
was  die  program  soos  volg; 

,,1.  Verwelkoming  deur  die  seremoniemeester  — oudl.  A.  J.  P.  Burger. 

2.  Gesang  en  gebed. 

3.  Toespraak  namens  die  bouers  — mnr.  A.  B.  van  N.  Herbst. 

4.  Oorhandiging  van  sleutel  aan  mev.  dr.  P.  S.  Dreyer  deur  die  bou- 
aannemer. 

5. Mev.  Dreyer  sluit  die  deur  oop  terwyl  die  gemeente  Ps.  100:1,  3 sing. 

6.  Plasing  van  die  Bybel  op  die  kansel  deur  oudl.  S.  F.  Bloem.  (Ges. 
36:1,  5). 

7.  Feesrede  deur  ds.  A.  J.  G.  Oosthuizen,  voorsitter  van  die  Kommissie 
van  die  Algemene  Kerkvergadering. 

8.  Gelukwensings:  a)  H.  E.  Kommissie  van  die  Algemene  Kerkvergade- 
ring.  b)  Ring  van  Potchefstroom.  c)  Moedergemeente:  Ds.  Joh.  Dreyer. 
d)  Predikante  en  gemeentes  van  die  Hervormde  Kerk:  Ds.  S.  P.  J.  J.  van 
Rensburg.  e)  N.  H.  of  G.  Gemeentes.  f)  Engelse  Kerke.  g)  Onderwysinrig- 
tings:  Prof.  Van  der  Merwe,  prinsipaal  P.O.K.  h)  Stadsraad:  Sy  Edele  die 
Burgemeester. 

9.  Bedankings;  Dr.  P.  S.  Dreyer.” 


14 


Dieselfde  aand  is  die  voorbereidingsdiens  gelei  deur  ds.  S.  P.  .1.  J.  van 
Rensburg  en  die  volgende  dag  kon  die  gemeente  vir  die  eerste  keer  in  sy 
eie  kerkgebou  nagmaal  vier  en  die  doop  bedien. 

Met  die  inwyding  van  ’n  eie  kerkgebou  is  in  ’n  diep  gevoelde  behoefte 
van  die  gemeente  voorsien.  Die  gemeente  kon  gelukkig  wel  altyd  ’n  lokaal 
bekom  vir  die  eredienste,  eers  d'e  saal  van  die  Mooirivierskool  en  vanaf 
Februarie  1951  die  Delareysaal  aan  die  onderwyskollege,  tog  was  dit  nie 
hulle  eie  nie.  Nou  het  die  gemeente  egter  oor  ’n  sierlike,  ruim  en  doel- 
matige  kerkgebou  beskik. 

Intussen  het  die  gemeente  onder  al  die  boubedrywighede  deur  rustig 
en  bestendig  voortgegaan  en  uitgebrei.  Wat  die  lidmatetal  aanbetref  het  dit 
sedert  die  stigting  tot  met  die  inwyding  vermeerder  met  sowat  tweehonderd 
belydende  lidmate.  Dit  tenspyte  van  die  feit  dat  die  twee  wyke  van  Wel- 
verdiend,  wat  veraf  geleë  was,  op  hulle  versoek  by  die  gemeente  Wonder- 
fontein  ingedeel  is. 

Aan  die  jeug  van  die  gemeente  is  ook  aandag  gewy  en  in  die  loop  van 
1952  is  ’n  Jongeliedevereniging  op  die  been  gebring.  Veral  het  die  kerkraad 
’n  wakende  oog  gehou  oor  die  studente  van  die  Universiteit  en  Onderwys- 
kollege. 

Vir  die  prediking  en  bearbeiding  deur  dr.  Dreyer  het  die  gemeente  be- 
sondere  waardering  gehad.  Tussen  die  pastorie  en  die  gemeente  het  ’n 
besondere  band  tot  stand  gekom.  Nes  vir  die  pastoriepaar  self,  was  dit  ook 
vir  die  gemeente  ’n  vreugdevolle  gebeurtenis  toe  daar  op  4 Augustus  1951 
’n  seun  Johan  in  die  pastorie  gebore  is.  Daarom  was  dit  ’n  gevoelige  slag 
vir  die  gemeente  toe  dr.  Dreyer  kort  na  die  inwyding  van  die  kerkgebou 
aan  die  gemeente  bekend  gemaak  het  dat  hy  ’n  aanstelling  as  lektor  aan  die 
Universiteit  van  Pretoria  aanvaar  het.  Op  ’n  spesiale  kerkraadsvergadering 
van  16  Januarie  1953  is  die  volgende  mosie  eenparig  deur  die  kerkraad 
aanvaar: 

,,Dit  was  met  groot  leedwese  dat  die  kerkraad  by  die  oggenddiens  van  4 
Januarie  1953  van  ons  leraar  dr.  P.  S.  Dreyer  verneem  het  dat  onder  druk 
van  die  owerheid  van  die  Universiteit  van  Pretoria  en  die  kerk  hy  verplig  is 
om  ’n  benoeming  aan  die  universiteit  te  aanvaar  en  noodgewonge  sy 
losmaking  van  hierdie  gemeente  moet  aanvra. 

Die  kerkraad  wil  sy  dank  en  waardering  uitspreek  vir  die  arbeid  van 
die  pastoriepaar  hier  ter  plaatse  verrig  en  sal  by  ’n  later  geleentheid  paslik 
van  hul  afskeid  neem.” 

Die  aanstelling  van  dr.  Dreyer  was  egter  vir  die  gemeente  nie  heeltemal 
onverwags  nie.  Reeds  gedurende  die  eerste  helfte  van  1952  het  hy  ’n 
tydelike  aanstelling  aan  die  Universiteit  van  Pretoria  gehad.  Deur  die 
kerkraad  is  by  daardie  geleentheid  aan  dr.  Dreyer  twee  dae  per  week 
verlof  toegestaan  om  die  lesings  te  kon  behartig.  By  die  aanvaarding  van 
’n  permanente  aanstelling  moes  dr.  Dreyer  egter  noodwendig  sy  losmaking 
van  die  gemeente  kry.  Hy  het  egter  aangebied  om  die  gemeente  te  bly 
bearbei  totdat  hulle  weer  ’n  eie  predikant  sou  hê. 


»-5. 

Gelukkig  het  die  kerkraad  met  slegs  die  tweede  beroep  geslaag,  met 
die  gevolg  dat  toe  dr.  en  mev.  Dreyer  die  naweek  van  10  tot  12  April  1953 
afskeid  geneem  het  van  die  gemeente,  die  gemeente  reeds  sy  nuwe  pastorie- 
paar  in  die  persone  van  ds.  en  mev.  G.  J.  J.  Roos,  vroeër  van  Bloemfontein, 
kon  ontvang. 


Ds.  en  wyle  mev.  G.  J.  J.  Roos,  die  derde  pastoriepaar  van  die  gemeente  en  hulle  twee 
seuns  (wyle)  Willie  en  (wyle)  Gerrie.  Mev.  Roos  het  ds.  Roos  ontval  tydens  sy  dienstyd 
te  Zuurfontein,  terwyl  beide  die  seuns  oorlede  is  na  'n  motorongeluk  tydens  ds.  Roos  se 
verblyf  te  Krugersdorp-Oos. 


Dienstyd  van  ds.  G.  J.  J.  Roos: 

Die  gemeente  het  nou  wel  oor  ’n  eie  kerkgebou  beskik,  maar  het  nou 
ook  ’n  groot  skuldelas  van  bykans  £27000  (R54000)  gehad.  Dit  het  beteken 
dat  daar  vir  die  gemeente  ’n  tyd  van  groot  worsteling  voorgelê  het  om  die 
skuld  te  betaal.  Kort  na  die  aankoms  van  ds.  Roos  is  hierdie  saak  ter  hand 
geneem  en  is  planne  beraam  in  hierdie  verband.  Reeds  op  die  eerste 
kerkraadsvergadering  waar  ds.  Roos  teenwoordig  was,  is  die  volgende 
besluite  geneem; 

,,Om  die  kerkskuld  te  delg  word  van  elke  wyk  verwag  om  jaarliks  ’n 
wyksfunksie  te  reël  en  te  hou  waar  hulle  verkies.  Tweedens  sal  ’n  gesament- 
like  wyksfunksie  gehou  word  deur  al  die  wyke  gedurende  die  eerste 
naweek  in  September  en  derdens  sal  ’n  kontantkollekte  in  die  gemeente 
gehou  word  deur  die  predikant.” 

Die  gemeentevergadering  van  1 Augustus  1953  het  sy  goedkeuring 
geheg  aan  hierdie  planne  van  die  kerkraad. 

Die  orrel  wat  nie  saam  met  die  kerkgebou  ingewy  kon  word  nie  is 
intussen  voltooi.  Aangesien  die  N.H.S.V.-tak  die  aankoop  van  die  orrel 
op  hulle  geneem  het,  het  hulle  ook  die  reëlings  in  verband  met  die  inge- 
bruikneming  getref.  Op  6 Maart  1954  is  die  orrel  amptelik  ingebruik 
geneem.  By  die  geleentheid  is  ’n  orreluitvoering  gehou  deur  mnr.  Van  Koter, 
bygestaan  deur  vier  kore  en  verskeie  soliste.  Vir  die  lede  van  die  N.H.S.V.- 
tak  was  dit  die  kroon  op  jarelange  harde  werk. 

Aangesien  die  gemeente  baie  basaars  en  funksies  gehou  het  en  nou 
van  plan  was  om  nog  meer  te  hou  met  die  oog  op  die  afbetaling  van  die 
skuld,  het  dit  noodsaaklik  geword  om  ’n  geskikte  lokaal  vir  die  doel  op 
te  rig.  Ouderling  S.  P.  Vorster  en  diaken  G.  Bosman  het  toe  op  die  gedagte 
gekom  om  ’n  groot  afdak  langs  die  kerk  op  te  rig  wat  deur  hulle  ’n 
,,tabernakel”  genoem  is.  Op  die  kerkraadsvergadering  van  22  Mei  1953  het 
hulle  die  saak  ter  sprake  gebring.  Hulle  was  bereid  om  die  arbeid  gratis 
te  verrig,  mits  elke  lid  van  die  kerkraad  RE2-10-0  (R3)  sou  bydra  om  die 
koste  van  die  materiaal  te  dra.  Op  die  kerkraadsvergadering  van  1 Augus- 
tus  1953  het  die  kerkraad  sy  dank  teenoor  hulle  uitgespreek,  aangesien 
hulle  reeds  die  werk  voltooi  het. 

Die  dienstyd  van  ds.  Roos  is  egter  nie  so  totaal  oorheers  deur  die  afbe- 
taling  van  die  kerkskuld  dat  van  die  ander  gemeentelike  aktiwiteite  niks 
tereggekom  het  nie.  Met  groot  toewyding  en  nougesetheid  het  hv  sy 
pastorale  arbeid  verrig  en  was  daar  bestendige  groei  by  die  gemeente. 

Ds.  Roos  se  dienstyd  het  egter  na  slegs  twee  jaar  geëindig  toe  hy  in 
Mei  1955  besluit  het  om  ’n  beroep  na  die  gemeente  Zuurfontein  (Kempton- 
park)  aan  te  neem.  Op  26  Junie  het  hy  afskeid  geneem  van  die  gemeente. 


Dienstyd  van  ds.  P.  J.  L.  Bierman: 

Bietjie  meer  as  vier  maande  na  die  vertrek  van  ds.  Roos  kon  die 
gemeente  weer  ’n  pastoriepaar  ontvang  in  die  persone  van  ds.  en  mev.  P.  J. 
L.  Bierman  van  Johannesburg.  Gedurende  die  tyd  van  vakantskap  is  die 
gemeete  bearbei  deur  die  konsulent  ds.  J.  G.  M.  Dreyer.  Op  Vrydag  4 
November  is  ds.  en  mev.  Bierman  ontvang  in  die  saal  van  die  Hoërskool 
Gimnasium,  die  Saterdagaand  het  die  bevestiging  van  ds.  Bierman  plaas- 
gevind  en  Sondagoggend  6 November  die  intreerede. 

Algou  het  daar  ’n  hartlike  gesindheid  tussen  die  kerkraad,  gemeente 
en  predikantgesin  ontstaan  wat  bly  voortduur  het  gedurende  die  hele 
dienstyd  van  ds.  Bierman.  Met  groot  ywer  en  nougesetheid  het  ds.  en  mev. 
Bierman  gewerk  en  daar  was  besondere  waardering  vir  die  pastorale  arbeid 
wat  deur  ds.  Bierman  verrig  is. 

Ds.  en  mev.  P.  J.  L.  Bierman,  predikantspaar  van  die  gemeente  vir  bykans  twaalf  jaar 

vanaf  1955  tot  1967. 


Die  bearbeiding  van  die  studente  het  in  ’n  besondere  mate  ds.  Bierman 
en  die  kerkraad  se  aandag  geniet.  Namate  die  studentetal  gegroei  het,  het 
dit  al  duideliker  geword  dat  ’n  afsonderlike  predikant  vir  die  bearbeiding 
van  die  studente  noodsaaklik  geword  het.  Na  besluite  van  die  Algemene 
Kerkvergadering  in  hierdie  verband  en  na  onderhandelings  tussen  die 
Kommissie  van  die  Algemene  Kerkvergadering  en  die  kerkraad  van  Pot- 
chefstroom-Noord,  is  op  6 Maart  1966  ’n  studentepredikant  ontvang  in  die 
persoon  van  ds.  J.  A.  de  Beer.  Hy  sou  verantwoordelik  wees  vir  die 
bearbeiding  van  die  studente  te  Potchefstroom  en  die  Onderwyskollege  te 
Heidelberg.  Voorlopig  sou  dit  te  Potchefstroom  nog  nie  tot  die  vorming 
van  ’n  afsonderlike  studentegemeente  lei  nie,  maar  die  studente  sou  steeds 
’n  integrale  deel  van  die  gemeente  bly  vorm,  terwyl  ds.  De  Beer  op  die 
kerkraad  sitting  sou  hê  met  adviserende  stem.  Vir  ds.  Bierman  het  hierdie 
verwikkeling  groot  verligting  van  ampspligte  meegebring. 

Soos  te  begrype  het  die  afbetaling  van  die  kerkskuld  ook  baie  aandag 
gekry  in  die  dienstyd  van  ds.  Bierman.  Basaars,  funksies  en  spesiale  kol- 
lektes  is  gereeld  gehou,  terwyl  ds.  en  mev.  Bierman  verskeie  kere  persoon- 
lik  die  gemeentelede  besoek  het  om  by  hulle  te  kollekteer  met  die  oog 
op  die  delging  van  die  skuld.  In  April  1967,  kort  voor  die  vertrek  van  ds. 

Bierman,  het  die  skuldelas  van  die  gemeente  gekrimp  tot  RIOOOO.  Behalwe 
die  gereelde  afbetaling  van  die  skuld,  is  daar  ook  nog  aanbouings  en  ver- 
beterings  aan  die  pastorie  aangebring  ten  bedrae  van  sowat  R5000. 

Op  1 Desember  1956  het  die  gemeente  die  feit  herdenk  dat  die  hoek- 
steenlegging  van  die  kerkgebou  vyf  jaar  tevore  plaasgevind  het.  Om  die 
geleentheid  te  herdenk  is  ’n  orrel — en  sanguitvoering  gehou  op  Saterdag- 
aand  1 Desember,  terwyl  dr.  P.  S.  Dreyer  op  Sondag  2 Desember  ’n  dank- 
diens  gelei  het. 

Die  feit  dat  die  gemeente  baie  geldelike  verpligtinge  gehad  het  om  na 
te  kom,  het  nie  meegebring  dat  die  gemeente  net  aan  homself  gedink  het 
nie.  Ook  aan  ander  gemeentes  van  die  Nederduitsch  Hervormde  Kerk  wat 
in  nood  verkeer  het  is  gedink  en  het  die  kerkraad  in  Februarie  1957  ’n 
bedrag  van  £500  (RIOOO)  bewillig  vir  die  Hulpbehoewende  Gemeentefonds, 
wat  deur  die  Algemene  Kerkvergadering  in  die  lewe  geroep  is. 

Die  gemeente  het  ook  nie  geïsoleerd  gelewe  nie,  maar  het  gedurig 
kennis  geneem  van  en  meegelewe  met  gebeure  op  die  breër  kerklike-  en 
volksterrein.  Teen  die  einde  van  1960  het  daar  gebeure  plaasgevind  wat 
nogal  heelwat  beroeringe  in  Suid-Afrika  veroorsaak  het.  Eers  het  daar  ’n 
boekie,  getitel  ,,Vertraagde  Aksie”,  van  die  hand  van  verskeie  professore 
en  predikante  van  die  drie  Afrikaanse  Kerke  verskyn  waarin  gedagtes  oor 
rassebetrekkinge  in  Suid-Afrika  uitgespreek  is.  Kort  na  die  verskyning 
van  die  boekie  het  daar  te  Cottesloe  in  Johannesburg  samesprekings  plaas- 
gevind  tussen  ’n  afvaardiging  van  die  Wêreldraad  van  Kerke  en  afvaar- 
digings  uit  die  verskillende  lidkerke  in  Suid-Afrika,  ook  oor  rassebetrek- 
kinge  in  Suid-Afrika.  Op  hierdie  beraad  is  ’n  aantal  besluite  geneem  wat  in 
wese  daarop  neergekom  het  dat  die  samelewingspatroon  tussen  die  onder- 
skeie  rasse,  soos  dit  in  Suid-Afrika  toegepas  word,  veroordeel  is.  Die 
afvaardiging  van  die  Nederduitsch  Hervormde  Kerk  was  die  enigste  wat 
hom  teen  hierdie  besluite  verset  het  en  dit  ook  totaal  verwerp  het. 

Ook  in  die  gemeente  Potchefstroom-Noord  is  van  hierdie  gebeure 
kennis  geneem  en  is  dit  op  die  kerkraadsvergadering  van  3 Maart  1961 
breedvoei’ig  bespreek.  Die  volgende  mosie  is  eenparig  deur  die  kerkraad 
aanvaar; 

,,Die  kerkraad  spreek:  1.  sy  dank  en  waardering  uit  vir  die  ferme  en 
besliste  standpunt  wat  die  verteenwoordigers  van  ons  kerk  op  die  ver- 
gaderings  van  die  Wêreldraad  van  Kerke  te  Cottesloe  ingeneem  het  en  ook 
soos  berig  in  die  twee  jongste  uitgawes  van  die  Hervormer  van  Januarie 
en  Februarie  en  onderskryf  die  standpunt  van  ons  verteenwoordigers  en 
hulle  handelinge;  2.  sy  diepe  besorgdheid  uit  oor  die  standpunt  wat  twee 
van  die  professore  van  die  Hervormde  Kerk  in  die  boekie  ,Vertraagde 
Aksie’  ingeneem  het  en  verwerp  met  beslistheid  die  standpunt  as  strydig 
met  die  tradisionele  eeue-oue  beleid  van  die  kerk  soos  vervat  in  Artikel  111 
van  die  Kerkwet  en  die  Belydenisskrifte;  die  nadelige  invloed  op  toekom- 
stige  teologiese  studente  en  evangeliedienaars  word  ten  seerste  betreur  en 

kan  alleen  skade  doen  aan  die  groei  en  uitbreiding  van  die  kerk;  3.  sy 
oortuiging  uit  dat  die  beleid  soos  neergelê  in  die  verlede  die  regte  beleid  is 
en  begeer  dat  dit  so  voortgesit  en  gehandhaaf  word.” 

()p  dieselfde  kerkraadsvergadering  is  daarom  ook  besluit  dat  die 
Algemene  Kerkvergadering  versoek  moes  word  dat  die  Nederduitsch  Her- 
vormde  Kerk  hom  sou  onttrek  aan  die  Wêreldraad  van  Kerke. 

Gereeld  het  die  kerkraad  en  gemeente  ook  meegewerk  en  deelgeneem 
aan  volksfeeste  soos  Geloftefees,  Krugerfees,  terwyl  op  30  Mei  1961  ook 
’n  spesiale  dank-  en  biddiens  gehou  is  met  die  oog  op  die  Republiekwording 
van  Suid-Afrika  op  31  Mei  1961. 


Ouderling  en  mev.  D H.  P.  (Herman)  du  Toit.  Vir  etlike  jare  dien  hy  nou  al  die  gemeente 
as  jeug-ouderling,  skriba  van  die  kerkraad,  sekretaris  van  die  Finansiële  Kommissie, 
superintendent  vir  kategese  en  koster.  Sy  eggenote  Hannie,  is  'n  dogter  van  oud-ouderling 
Gommie  Prinsloo  en  mev.  Prinsloo  van  die  gemeente  Bronkhorstspruit. 


Vir  ds.  Bierman  het  sy  vyf  en  twintigjarige  ampsjubileum  in  1962  geval 
tydens  sy  bediening  in  Potchefstroom-Noord.  Die  kerkraad  wou  die  ge- 
beurtenis  nie  ongemerk  verby  laat  gaan  nie  en  het  ’n  funksie  gereël  vir 
ds.  Bierman  en  sy  gesin  waar  ook  aan  hom  geskenke  aangebTed  is. 

Gedurende  April  1967  maak  ds.  Bierman  aan  die  gemeente  bekend 
dat  hy  besluit  het  om  ’n  beroep  na  die  kombinasie  Breyten-Carolina- 
Chrissiesmeer  aan  te  neem.  Op  Sondag  14  Mei  1967  het  ds.  Bierman  sy 
afskeidsrede  gehou  en  is  daar  ook  deur  verskillende  instansies  van  hom 
en  mev.  Bierman  afskeid  geneem. 

Daarmee  het  ’n  gelukkige  verbintenis  van  bykans  12  jaar  tussen  predi- 
kant  en  gemeente  ten  einde  gekom. 

Nie  alleen  was  daar  altyd  ’n  besonder  goeie  gesindheid  tussen  ds. 
Bierman  en  die  gemeente  nie,  maar  ook  was  die  hartlike  samewerking 
tussen  ds.  Bierman  en  sy  kollegas  van  die  ander  twee  Afrikaanse  Kerke 
opvallend.  Dit  het  daarom  ook  dikwels  gebeur  dat  onder  andere  ds.  Calitz 
van  die  Ned.  Ger.  Kerk  en  prof.  J.  H.  Kroeze  van  die  Gereformeerde  Kerk 
by  afwesigheid  van  ds.  Bierman,  eredienste  in  die  gemeente  gelei  het.  Dit 
is  trouens  iets  wat  sedert  die  afstigting  van  die  gemeente  dikwels  gebeur 
het  en  nog  steeds  gebeur. 

Kort  na  die  vertrek  van  ds.  Bierman  het  die  studente  af(;estig  as  ’n 
afsonderlike  gemeente  gedurende  Junie  1967.  Die  studentegemeente  het 
egter  nie  ’n  afsonderlike  kerkgebou  nie,  maar  hulle  gebruik  saam  met  die 
gemeente  van  Potchefstroom-Noord  die  kerkgebou  van  Potchefstroom- 
Noord.  Daar  is  gevolglik  steeds  ’n  baie  noue  band  tussen  die  twee  ge- 
meentes. 


Dr.  en  mev.  P.  J.  T. 
Koekemoer,  die  huidige 
pastoriepaar  en  gesin. 
Die  oudste  dogte  Rika, 
tans  derdejaar  B.Mus. 
studente  aan  die  P.U. 
vir  C.H.O.,  is  orreliste 
van  die  gemeente.  Voor 
staan  Marius  en  die 
jongste  dogter  Ezelle. 
Inlas:  Die  oudste  seun 
Gerhard,  wat  einde  1972 
matrikuleer  het. 

Dienstyd  van  dr.  P.  J.  T.  Koekemoer: 

Na  die  vertrek  van  ds.  Bierman  het  die  kerkraad  eers  met  die  vyfde 
beroep,  wat  op  dr.  P.  J.  T.  Koekemoer  uitgebring  is,  geslaag.  Dit  het 
beteken  dat  die  gemeente  vir  bykans  agt  maande  vakant  was.  Op  Saterdag 
20  Januarie  1968  om  3.00  is  dr.  Koekemoer  deur  sy  swaer  en  ook  ’n  vroeëre 
predikant  van  Potchefstroom-Noord,  ds.  G.  J.  J.  Roos,  bevestig.  Na  die 
bevestiging  is  dr.  en  mev.  Koekemoer  op  gesellige  wyse  ontvang,  terwyl 
die  intreepreek  op  Sondag  21  Januarie  om  10.00  vm.  plaasgevind  het. 


F.nans  ële  Komm'ssie  1S73: 

Van  links  na  regs-:  Broeder  Org  Redelinghuys,  Piet  Serfontein,  ouderling  Koos  Burger,  dr.  P. 
J.  T.  Koekemoer  (voorsitter) , ouderling  Herman  du  Toit  (sekretaris)  en  broeder  Cornet 

Pretorius  (kassier). 

Die  belangrikste  gebeure  die  afgelope  vyf  jaar,  sedert  die  bevestiging 
van  dr.  Koekemoer,  kan  kortliks  as  volg  opgesom  word: 

Teen  die  einde  van  Augustus  1969  kon  die  gemeente  sy  een  en  twintigste 
bestaansjaar  feestelik  herdenk.  Vir  die  gemeente  was  dit  ’n  besondere 
feestelike  geleentheid  aangesien  die  laaste  paaiement  op  die  kerkskuld  ten 
bedrae  van  R4 137,24  betaal  kon  word.  Die  gemeente  kon  dus  by  die  fees- 
vieringe  in  dankbaarheid  daaraan  dink  dat  die  skuldelas  van  die  gemeente 
uitgewis  is.  Die  feesvieringe  het  daaruit  bestaan  dat  op  Vrydag  22  Augustus 
’n  groot  basaar  gehou  is.  Op  Saterdag  24  Augustus  is  die  oues  van  dae 
van  die  gemeente  gedurende  die  oggend  onthaal  deur  die  susters  van  die 
gemeente.  Dieselfde  aand  het  prof.  dr.  S.  P.  J.  J.  van  Rensburg  die 
voorbereidingsdiens  gelei,  waarna  ds.  J.  G.  M.  Dreyer  namens  die  Ring  en 

gemeente  van  Potchefstroom  en  ds.  G.  C.  Velthuizen  namens  die  Studente- 
gemeente  gelukwense  oorgebring  het.  Die  Sondagoggend  het  prof.  dr.  P. 
S.  Dreyer  by  die  nagmaalsviering  die  feesrede  gelewer,  terwyl  ds.  ,J.  G.  M. 
Dreyer  die  dankseggingsdiens  gelei  het. 


Wyle  Willie  Koekemoer,  seun 
van  dr.  en  mev.  Koekemoer. 
Gebore  op  2 Februarie  1956 
en  oorlede  op  dertienjarige 
leeftyd  op  1 November  1969. 
Hy  Í9  begrawe  in  die  dorps- 
kerkhof  te  Rustenburg  langs 
sy  jonger  broertjie  Theo. 


’n  Groot  slag  het  die  pastorie  getref  toe  dr.  en  mev.  Koekemoer  hulle 
seun  Willie  op  1 November  1969  na  ’n  kort  siekbed,  aan  die  dood  moes 
afstaan.  Dit  was  die  tweede  keer  dat  dr.  en  mev.  Koekemoer  die  be- 
proewing  moes  deurgaan  om  ’n  kind  aan  die  dood  af  te  gee  nadat  hulle 
slegs  bietjie  meer  as  drie  jaar  tevore  ’n  jonger  seuntjie  Theo  op  6 Mei  1966 
deur  die  dood  verloor  het.  Ook  vir  die  gemeente  was  dit  ’n  bedroewende 
skok.  Die  kerkraad  en  gemeente  het  egter  hulle  predikantspaar  trou  byge- 
staan  en  ondersteun. 

Onder  hierdie  somber  omstandighede  het  dr.  Koekemoer  op  Sondag 
10  Desember  1969,  tydens  die  oggenddiens  die  feit  herdenk  dat  hy  een  en 
twintig  jaar  tevore  toegelaat  is  tot  die  evangeliebediening. 


■*  w 

Wyle  dr.  F.  J.  L.  Steenkamp,  wat  vanaf 
1960  tot  1972  ononderbroke  in  die  ge- 
meente  gedien  het  as  diaken  en  as  lid 
van  die  finansiële  kommissie,  terwyl  hy 
ook  van  1962  tot  1968  kassier  was. 
Teen  die  einde  van  1972  is  hy  as 
ouderling  vir  die  wyk  Witrand  bevestig, 
maar  is  hy  slegs  een  dag  na  sy  beves- 
tiging  oorlede. 


Tans  is  dr.  Koekemoer  nog  in  die  gemeente  werksaam  en  onder  sy 
leiding  kan  die  gemeente  sy  vyf  en  twingtigste  bestaansjaar  herdenk.  Met 
dankbaarheid  teenoor  God  die  Heer  kan  die  gemeente  dan  nou  terug  kyk 
op  vyf  en  twintig  jaar  wat  agter  lê  en  met  vertroue  kan  die  gemeente  die 
toekoms  tegemoetsien  in  die  wete  dat  die  God  wat  bo  die  verlede  staan, 
ook  bo  die  toekoms  staan. 

Ampsdraers  wat  die  gemeente  die  afgelope  vyf  en  twintig  jaar  gedien 
het; 

Predikante:  Prof.  dr.  S.  P.  J.  J.  van  Rensburg:  Maart  1948 — Maart  1950. 
Prof.  dr.  P.  S.  Dreyer:  Augustus  1950 — April  1953.  Ds.  G.  J.  J.  Roos:  April 
1953 — Junie  1955.  Ds.  P.  J.  L.  Bierman;  November  1955 — Mei  1967.  Ds.  J. 
A.  de  Beer;  1966 — 1967  Studentepredikant.  Dr.  P.  J.  T.  Koekemoer  Januarie 
1968— 

Ouderlinge:  A.  J.  P.  Burger,  A.  W.  Heyneke,  S.  F.  Bloem,  U.  Boersma, 
K.  N.  van  Eeden,  P.  J.  Fouche,  R.  J.  van  Vuuren,  G.  P.  J.  Buitendag,  S. 
’t  Hart,  B.  J.  Pienaar,  Ben  Retief,  G.  S.  Wolvaart,  D.  Roestorf,  C.  C.  Mans, 
W.  H.  Koekemoer,  G.  P.  J.  Labuschagne,  H.  J.  Kruger,  M.  C.  Visser,  J.  J. 
Joubert,  L.  P.  Nel,  G.  P.  Jacobs,  B.  E.  Abbott,  J.  L.  P.  Botha,  A.  W.  Heyneke, 
J.  L.  Pretorius,  L.  J.  Coetzee,  S.  P.  Vorster,  J.  A.  Theron,  J.  Strydom,  W.  E. 
Wilson,  J.  E.  Briedenhann,  M.  A.  Helberg,  G.  R.  Croucamp,  D.  J.  Erasmus, 
C.  Hatingh,  J.  P.  Mans,  D.  A.  Foster,  G.  M.  L.  Bosman,  K.  N.  Grobler, 
P.  .1.  Fourie,  H.  J.  Steyn,  H.  L.  Venter,  A.  S.  Swanepoel,  D.  A.  Oster, 

G.  N.  Pieterse,  H.  G.  Steyn,  W.  P.  van  Niekerk,  A.  .1.  G.  Oosthuizen,  J.  F. 
Joubert,  S.  J.  Bezuidenhout,  W.  M.  van  Tonder,  D.  P.  H.  du  Toit,  W.  .1. 
Pienaar,  C.  J.  Coetsee,  J.  J.  Greyling,  A.  P.  van  der  Berg,  P.  J.  Riekert,  F.  A. 
du  Toit,  J.  E.  Geyser,  N.  J.  J.  van  Rensburg,  G.  P.  du  Preez,  J.  M.  du  Toit, 
A.  Mensink,  I.  Mioch,  J.  G.  Pretorius,  F.  J.  Smook,  J.  L.  van  Staden,  J.  J. 
Jacobs,  W.  R.  van  Heerden,  L.  T.  Fourie,  C.  J.  J.  Potgieter,  D.  J.  J.  Strydom, 
C.  J.  Groenewald,  M.  J.  D.  Niemand,  C.  N.  G.  J.  van  der  Walt,  F.  Versveld, 
G.  D.  Pretorius,  B.  T.  Strydom,  R.  C.  J.  van  Rensburg,  1.  D.  Barnard,  E.  P. 
Pieterse,  G.  G.  Niewoudt,  J.  D.  Potgieter,  J.  P.  Barnard,  H.  P.  Gagiano, 
J.  van  der  Westhuizen,  P.  J.  Dreyer,  D.  J.  van  der  Vyver,  N.  J.  J.  Schoombee, 
J.  H.  Schoombee,  J.  C.  de  Jager,  J.  M.  B.  Schutte,  P.  A.  Gouws,  J.  E. 
Seyffert,  F.  Viljoen. 


Kerkraad  Januarie  1973: 

Voorste  ry  van  I.  na  r.:  Diak.  M.  C.  Harmse,  oudl.  J.  E.  Seyffert,  oudl.  C.  J.  Groenewald, 
diak.  J.  F.  de  Lange,  oudl.  F.  Viljoen,  diak.  Gert  van  Vuuren  en  diak.  P.  Bosman.  Twede  ry 
diak.  F.  J.  A.  C.  Visser,  oudl.  (dr.)  Christo  Greyling,  diak.  F.  Tiearney,  oudl.  Hansie  Greyling, 
van  I na  r.:  Oudl.  C.  Potgieter,  oudl.  C.  N.  van  der  VValt,  oudl.  J.  P.  Mans,  diak.  Frans  Vissei, 
dr.  P.  J.  T Koekemoer,  oudl.  A.  J.  P.  Burger,  oudl.  P.  M.  Steyn,  diak.  S.  J.  Fouché,  oudl.  J. 
J.  Smit,  oudl.  (dr.)  Paul  Riekert,  diak.  R.  J.  Botha  en  diak.  J.  J.  Walker.  Derde  ry  van  I.  na  r : 
Diak.  Piet  Raubenheimer,  diak.  J.  M.  Redelingsuys,  diak.  J.  J.  de  Bruyn,  oudl.  K.  N.  Grobler, 
oudl.  B.  H.  P.  du  Toit  (skriba),  diak.  J.  R.  Borcherds,  oudl.  Josua  Joubert,  oudl.  W.  H. 
Koekemoer  en  diak.  C.  Serfontein.  Vierde  ry  van  I.  na  r.:  Oudl.  J.  M.  Piek,  oudl.  Dirk  Uys, 
diak.  J.  C.  Pieters,  oudl.  (dr.)  G.  D.  Pretorius,  oudl.  D.  J.  J.  Strydom,  diak.  A.  Potgieter, 
diak.  G.  C.  V.  Broodryk,  oudl.  B.  T Strydom,  diak.  G.  W.  Huyzers,  diak.  J.  Plug.  Inlas'  van 
I.  na  r.:  Oudl.  P.  J.  Dreyer,  diak.  F.  Fouché  en  oudl.  B.  M.  H.  Niewoudt.  Afwesig:  Ouderlinge 
L Etsebeth,  J.  P.  de  Bruyn  en  M.  D.  Niemandt  en  diakens  J.  Etsebeth  en  Van  Wyk 

Diakens:  J.  A.  Theron,  J.  F.  Joubert,  D.  J.  Potgieter,  Casper  le  Roux,  D. 
D.  Seymour,  F.  Huyzers,  C.  G.  J.  Coertze,  G.  P.  du  Preez,  G.  M.  L.  Bosman, 
J.  J.  Pretorius,  S.  A.  Combrink,  J.  J.  Coetzee,  J.  L.  Pretorius,  I.  J.  H.  Smit, 

C.  H.  Labuschagne,  S.  W.  Roux,  J.  J.  Janson,  H.  L.  L.  van  Wyk,  B.  D. 
Bierman,  N.J.  J.  van  Rensburg,  P.  J.  van  der  Berg,  M.  J.  Fourie,  J.  A. 
Wolmarans,  W.  C.  Guse,  R.  J.  L.  B.  Ras,  D.  H.  Voges,  J.  S.  Pretorius, 
P.  E.  J.  Kruger,  J.  M.  Redelinghuys,  J.  J.  de  Bruyn,  H.  J.  Badenhorst,  H.  J. 
le  Roux,  G.  F.  Redelinghuys,  R.  G.  Pretorius,  B.  T.  Strydom,  J.  B. 
Borcherds,  D.  J.  J.  Strydom,  G.  R.  Croucamp,  J.  C.  Steyn,  W.  C.  de  Beer, 
S.  J.  Fouche,  J.  H.  Jacobs,  C.  C.  J.  Hattingh,  G.  J.  J.  van  Vuuren,  F.  P. 
Pieterse,  J.  H.  J.  van  Vuuren,  F.  J.  C.  A.  Visser,  J.  J.  Basson,  P.  F.  B.  Bouwer, 
H.  J.  Schoombee,  K.  N.  de  Kock,  J.  P.  Naude,  C.  J.  L.  Wolvaardt,  C.  J. 
Botha,  S.  C.  van  Deventer,  J.  S.  Greyling,  J.  J.  van  Rooyen,  H.  J.  Celliers, 
J.  Strydom,  M.  J.  Lubbe,  J.  C.  Barnard,  M.  Roos,  J.  E.  Briedenhann,  H.  J. 
Espach,  A.  B.  Labuschagne,  N.  A.  J.  van  der  Walt,  J.  J.  J.  Brown,  W.  J.  van 
der  Walt,  K.  van  Heerden,  J.  Bezuidenhout,  P.  A.  Venter,  T.  P.  Pretorius, 
F.  J.  L.  Steenekamp,  R.  C.  J.  van  Rensburg,  R.  Viljoen,  J.  Human,  J.  H. 
Smit,  J.  Erasmus,  B.  P.  S.  Pieterse,  J.  C.  de  Jager,  J.  E.  Seyffert,  B.  P. 
Buitendag,  D.  Kruger,  H.  J.  van  Schalkwyk,  W.  J.  J.  van  der  Merwe,  J.  J. 
du  Toit,  J.  B.  Blignaut,  D.  J.  C.  Pretorius,  I.  J.  Oberholzer,  G.  C.  V.  Broodryk, 
J.  Strauss,  J.  Etsebeth,  F.  C.  Visser,  H.  J.  Landsberg,  J.  Piso,  C.  T.  Basson, 

D.  J.  Erasmus,.A.  J.  Viljoen,  T.  J.  Tiearney,  M.  A.  Schutte,  B.  P.  J.  de  W. 
Cilliers,  J.  J.  Walker,  C.  Jonker,  H.  Conradie,  J.  Bradley,  P.  J.  Rauben- 
heimer,  H.  J.  Grobler,  J.  Plug,  J.  H.  R.  Boshoff,  C.  H.  Serfontein,  M.  C. 
Harmse,  C.  Eastes,  A.  J.  J.  van  Rensburg. 

Skribas:  S.  F.  Bloem  1948—1962.  A.  J.  G.  Oosthuizen  1962—1966.  D.  H. 
P.  du  Toit  1966— 

Skribas  vir  Registrasie:  U.  Boersma  1948.  J.  F.  Joubert  1948.  S.  ’t 
Hart  1948—1972. 

Kassiers:  A.  J.  P.  Burger  1948 — 1954.  S.  F.  Bloem  1954 — 1962.  F.  J.  L. 
Steenekamp  1962 — 1968.  J.  J.  du  Toit  1968.  D.  J.  C.  Pretorius  1969  en 
1971—.  H.  Conradie  1970. 

Superintendente  van  Kategese:  J.  A.  Theron  1948  en  1953.  Prof.  dr.  S. 
P.  J.  J.  van  Rensburg  1949.  L.  P.  Nel  1950 — 1958.  G.  P.  Jacobs  1958.  K.  N. 
Grobler  1959.  A.  J.  P.  Burger  1960.  S.  F.  Bloem  1961.  D.  H.  P.  du  Toit  1962 — . 

OrTeliste(s):  Mej.  Calits  1949 — 1956.  J.  J.  K.  Kloppers  1956 — 1958. 
Mej.  L.  Steenekamp  1958 — 1960.  B.  D.  Bierman  1960 — 1964.  D.  W.  de 
Beer  1964 — 1972.  Mej.  R.  Koekemoer  1972 — . 

Kosters:  M.  Halgryn  1949—1953.  D.  J.  Kruger  1953.  D.  J.  Erasmus 
1954 — 1964.  Mev.  ds.  Bierman  1964 — 1967.  D.  J.  C.  Pretorius  1967.  J.  N. 
Pretorius  1968.  D.  H.  P.  du  Toit  1969 — . 

Ouderlinge  vir  Jeugwerk:  H.  L.  Venter  1957.  G.  P.  Jacobs  1957 — 1959. 
L.  P.  Nel  1959—1960.  A.  J.  G.  Oosthuizen  1961—1967.  D.  H.  P.  du  Toit 
1967—. 

Kolporteurs:  J.  L.  Pretorius  1963 — 1965.  C.  J.  Botha  1965 — 1966.  F.  J. 
L.  Steenekamp  1966.  D.  J.  C.  Pretorius  1967  en  1970 — . H.  Conradie  1970. 


Die  N.H.S.V.-tak  Potchefstroom-Noord: 


Mev.  Anna  Theron  in  wie  se  huis  die  N.H.S.V.-tak  gestig  is  (links),  en  mev. 
T.  Serfontein,  die  eerste  voorsitster  (regs).  Albei  woon  tans  in  die  gemeente. 


Die  N.H.S.V.-tak  is  in  werklikheid  bykans  ’n  jaar  en  ses  maande  ouer 
as  die  gemeente.  Reeds  op  4 Oktober  1946  is  daar  ’n  subtak  van  die  tak 
van  die  gemeente  Potchefstroom  gestig  vir  die  noordelike  dele  van  die 
dorp.  Die  stigtingsvergadering  van  hierdie  tak  is  gehou  aan  huise  van 
mev.  J.  A.  Theron  en  is  bygewoon  deur  dertien  susters  uit  die  betrokke 
gebied.  Nadat  ds.  Joh.  Dreyer  die  vergadering  met  Skriflesing  en  gebed 
geopen  het,  het  die  formele  stigting  plaasgevind  en  is  die  eerste  bestuur 
as  volg  saamgestel:  Voorsitster:  Mev.  T.  A.  Serfontein.  Vise-voorsitster; 
Mev.  E.  Harmzen.  Sekretaresse:  Mej.  D.  Matthysen.  Addisionele  lede:  Mev. 
J.  A.  Theron  en  mej.  F.  Zerwick. 

Dadelik  het  hierdie  groepie  sustefis  begin  met  die  beplanning  vir  die 
insameling  van  fondse.  Hulle  het  besluit  om  deur  die  skink  van  tee  en 
verversings  by  openbare  funksies,  en  deur  die  verkoop  van  tuisvervaar- 
digde  naaldwerk,  seep,  konfyt,  ensovoorts,  fondse  in  te  samel.  Algou  kon 
hulle  ’n  stalletjie  by  die  Landboutentoonstelling  bekom  waar  hulle  panne- 
koek  en  ander  verversings  kon  verkoop.  Hier  moes  hulle  soms  onder  die 
allermoeilikste  omstandighede  werk  en  dit  het  meer  as  eenkeer  gebeur 
dat  hulle  van  die  móre  tot  die  aand  enkeldiep  in  die  modder  agter  stofies 
en  panne  moes  staan.  Stadig  maar  seker  het  hulle  fondse  aangegroei  en 
kon  met  hierdie  fondse,  by  die  afstigting  van  die  gemeente  ’n  nagmaal- 
servies  gekoop  word. 

In  Junie  1947  het  mej.  Zerwick  by  mej.  Mathysen  oorgeneem  as 
sekretaresse. 

Uit  hierdie  subtak  van  die  gemeente  Potchefstroom  is  die  tak  van  die 
gemeente  Potchefstroom-Noord  gebore.  Op  12  Maart  1948  het  die  subtak 
nog  vergader  en  niks  is  in  die  notule  opgeteken  in  verband  met  enige 
ontbinding  van  die  tak  nie.  Toe  die  tak  op  9 April  vir  die  volgende  maande- 
likse  vergadering  moes  byeenkom,  was  die  gemeente  Hendrik  Potgieter 
pas  tevore  afgestig,  en  is  die  subtak  nou  as  dit  ware  oorgestig  as  tak  van 
die  pas  afgestigde  gemeente  Hendrik  Potgieter. 

In  die  notule  word  die  saak  as  volg  gestel:  ,,Op  9 April  1948  het  15 
dames,  susters  van  die  Hendrik  Potgieter  Gemeente  en  ds.  en  mev.  Van 
Rensburg  saamgekom  ten  huise  van  mev.  Pretorius,  Rissikstraat  57,  ten 
einde  ’n  Sustersvereniging-tak  te  stig  in  die  gemeente  Hendrik  Potgieter.” 

Mev.  Serfontein,  wat  voorsitster  was  van  die  subtak,  het  aanvanklik 
ook  by  hierdie  vergadering  as  voorsitster  opgetree.  Nadat  sy  die  teenwoor- 
diges  verwelkom  het,  het  sy  ds.  Van  Rensburg  versoek  om  die  vergadering 
verder  te  lei  tot  die  verkiesing  van  die  bestuur  afgehandel  sou  wees.  Op 
voorstel  van  mev.  G.  Pieterse  is  met  algemene  stemme  besluit  om  die  tak 
te  stig.  Die  eerste  bestuur  is  toe  as  volg  saamgestel:  Voorsitster:  Mev.  ds. 
Van  Rensburg.  Vise-voorsitster:  Mev.  T.  A.  Serfontein.  Sekretaresse:  Mev. 
E.  W.  ’t  Hart.  Tesouriere:  Mej.  F.  Zerwick.  Addisionele  lede:  Mev.  J.  A. 
Theron  en  mev.  M.  Cronjé. 

Dadelik  het  die  vergadering  besluit  dat  hulle  ook  hulle  deel  wil  bydra 
met  die  oog  op  ’n  eie  kerkgebou.  Daar  is  gedink  in  terme  van  die  aankoop 
van  die  orrel,  die  preekstoel  en  matte.  Ds.  Van  Rensburg  is  versoek  om 
die  saak  voor  die  kerkraad  te  lê  om  vas  te  stel  wat  die  kerkraad  sou  verkies. 
Die  kerkraadsvergadering  van  24  April  1948  het  met  vreugde  kennis 
geneem  van  die  stigting  van  die  N.H.S.V.-tak  en  het  versoek  dat  die  susters 
fondse  sal  insamel  met  die  oog  op  die  aankoop  van  ’n  orrel.  Hierby  het  die 
tak  egter  ook  nog  matte  en  ’n  kansellap  gevoeg. 

Van  die  begin  af  was  die  onderlinge  verstandhouding  en  samewerking 
van  die  kerkraad  en  die  N.H.S.V.-tak  baie  goed.  Dikwels  het  die  kerkraad 
die  tak  dan  ook  uitgenooi  vir  samesprekings  oor  ’n  verskeidenheid  sake. 

N.H.S.V.  1973; 

Voor  van  I.  na  r.:  M.  van  der  Merwe,  D.  Cilliers,  M.  Strydom,  J.  Broodryk,  R.  Bloem  (sekre- 
taresse),  S.  van  Vuuren  en  B.  Fouché.  Tweede  ry  van  I.  na  r.:  B.  van  Rensburg,  M. 
Boshoff,  A.  van  Heerde,  mev.  dr.  Koekemoer  ( voorsitster) , Oosthuizen,  L.  van  Niekerk, 
L.  Pienaar,  L.  Venter.  Derde  ry  van  I.  na  r.:  W.  Strauss,  M.  Joubert,  L.  Koekemoer,  J.  van 
der  Bergh,  C.  van  der  Walt,  M.  Schmiedt,  J.  Strydom,  N.  Grobler,  A.  van  der  Westhuizen, 
R.  Riekert  (tesouriere) , en  J.  de  Beer.  Afwesig:  H.  Bezuidenhout,  L.  Bezuidenhout,  A.  Con- 
radie,  H.  du  Toit,  I.  Pretorius,  N.  Pretorius,  Z.  L.  Pretorius,  M,  van  der  Bergh,  en  M.  Visser. 


Die  tak  het  aan  ’n  groot  verskeidenheid  sake  aandag  gegee.  Behalwe 
die  barmhartigheidswerk  in  die  eie  gemeente,  soos  hulp  by  die  versorging 
van  behoeftiges,  besoeke  aan  siekes  in  die  hospitaal  en  tuis,  is  ook  gereeld 
verpligtinge  nagekom  ten  opsigte  van  die  oue  tehuise  van  die  N.H.S.V.,  die 
kerklike  weeshuise  en  die  Ondersteuningsraad.  Ook  het  die  tak  ’n  open 
hand  gehad  vir  die  behoeftige  Afrikaners  in  Angola  en  die  vloedgeteisterdes 
in  Nederland.  Aan  feeste  tydens  die  inwyding  van  die  Voortrekkermonu- 
ment  in  1949  en  Van  Riebeeckfees  in  1952,  het  die  tak  ook  deelgeneem. 
Gereeld  is  daar  ook  aan  ’n  groot  aantal  nie-kerklike  liefdadigheidsorgani- 
sasies  geldelike  steun  verleen. 

Om  die  nodige  fondse  in  te  samel  met  die  oog  op  al  hierdie  bedrywig- 
hede,  het  van  die  lede  van  die  tak  groot  opofferings  geverg.  Steeds  was 
daar  egter  die  offervaardigheid  en  bereidheid  om  in  diens  van  die  eie 
gemeente  in  die  besonder,  maar  ook  die  Nederduitsch  Hervormde  Kerk 
in  die  algemeen,  kragte,  talente  en  gawes  beskikbaar  te  stel.  Hard  is  daar 
gewerk  tydens  die  ,,sustersbasaars”  wat  gereeld  jaarliks  gehou  is,  en  by 
huweliksonthale  waar  spysenering  gedoen  is.  Ook  is  gereeld  na  geleenthede 
gesoek  om  by  openbare  funksies  verversings  te  koop  aan  te  bied. 

A1  hierdie  arbeid  is  in  stilte  verrig,  maar  tog  met  blymoedigheid  en 
vreugde.  Met  reg  kan  gesê  word  dat  die  tak  Potchefstroom-Noord  van  die 
begin  af  die  leuse  van  die  N.H.S.V.  probeer  uitleef  het  naamlik:  ,,Wees 
’n  seën.” 

Sedert  1948  het  op  die  takbestuur  gedien  as:  Voorsitsters:  Mev.  ds.  S.  P. 
J.  J.  van  Rensburg  1948 — 1950.  Mev.  dr.  P.  S.  Dreyer  1950 — 1953.  Mev.  ds. 
G.  J.  J .Roos  1953 — 1955.  Mev.  ds.  P.  J.  L.  Bierman  1955 — 1967.  Mev.  dr. 
P.  J.  T.  Koekemoer  1967 — . 

Vise-voorsitsters:  Mev.  T.  A.  Serfontein  1948 — 1950  en  1951 — 1954. 
Mev.  G.  Pieterse  1951.  Mev.  A.  Combrink  1954 — 1955.  Mev.  M.  Espach 
1956 — 1960.  Mev.  M.  Boersma  1961 — 1962.  Mev.  A.  Vorster  1963.  Mev. 
L.  Koekemoer  1964 — . 

Sekretaresses:  Mev.  E.  W.  ’t  Hart  1948 — 1952.  Mej.  Boorsma  1953. 
Mev.  M.  E.  Boersma  1954.  Mev.  F.  M.  Coetzee  1954 — 1958.  Mev.  R.  Bloem 
1958—. 

Tesourieres:  Mej.  F.  Zerwick  1948.  Mev.  E.  W.  ’t  Hart  1948 — 1953. 
Mej.  A.  J.  C.  Joubert  1954.  Mev.  Roos  1955.  Mev.  A.  Combrink  1956 — 1957. 
Mev.  ds.  Bierman  1958 — 1967.  Mev.  R.  Riekert  1967 — . 

OPGESTEL  DEUR  DS.  S.  J.  BOTHA  EN  UITGEGEE 
DEUR  DIE  NEDERDUITSCH  HERVORMDE  KERKRAAD 
VAN  POTCHEFSTROOM-NOORD. 

Gedruk  deur 

N.H.W.-Pers,  Posbus  18061,  Hercules,  Pretoria. 


